**სამართლის, სოციალური მეცნიერებების და დიპლომატიის**

**სკოლის (ფაკულტეტის) საბჭოს 2013 წლის 24**

**დეკემბრის #5 გადაწყვეტილებით**

**ქართულ-ამერიკული უნივერსიტეტის სამართლის, სოციალური მეცნიერებების და დიპლომატიის სკოლის (ფაკულტეტის)**

**დ ე ბ უ ლ ე ბ ა**

**მუხლის 1. ზოგადი დებულებანი**

1. ქართულ-ამერიკული უნივერსიტეტის სამართლის, სოციალური მეცნიერებების და დიპლომატიისსკოლა (ფაკულტეტი) თავის საქმიანობას წარმართავს ‘‘უმაღლესი განათლების შესახებ,, საქართველოს კანონის, ქაუ-ს დებულების, წინამდებარე დებულებისა და საქართველოს კანონმდებლობის შესაბამისად;
2. დებულება განსაზღვრავს ქართულ-ამერიკული უნივერსიტეტის სამართლის, სოციალური მეცნიერებების და დიპლომატიის სკოლის (ფაკულტეტის) სტატუსს, სტრუქტურას, საქმიანობის ძირითად მიმართულებებსა და ფუნქციებს.

**მუხლი 2. სამართლის, სოციალური მეცნიერებების და დიპლომატიის სკოლის (ფაკულტეტის) სტატუსი**

ქართულ-ამერიკული უნივერსიტეტის სამართლის, სოციალური მეცნიერებების და დიპლომატიის სკოლა (ფაკულტეტი) წარმოადგენს ქართულ-ამერიკული უნივერსიტეტის ძირითად სტრუქტურულ ერთეულს, რომელიც ახორციელებს სამართლისა და სოციალური მეცნიერებების მიმართულებით სასწავლო და სამეცნიერო-კვლევითი საქმიანობის მართვას.

**მუხლი 3. ქაუ-ს სამართლის, სოციალური მეცნიერებების და დიპლომატიის სკოლის (ფაკულტეტის) საქმიანობის ძირითადი მიმართულებები**

ქაუ-ს სამართლის, სოციალური მეცნიერებების და დიპლომატიის სკოლის (ფაკულტეტის) საქმიანობის ძირითადი მიმართულებებია:

ა. ქვეყნის საგანმანათლებლო სივრცეში სახელმწიფოებრივი და საზოგადოებრივი განვითარების შესაბამისი სასწავლო და საგანმანათლებლო სტანდარტების უზრუნველყოფა;

ბ. საერთაშორისო და ეროვნული გამოცდილების შერწყმის გზით მაღალკვალიფიციური საგანმანათლებლო და სამეცნიერო-კვლევითი მომსახურება;

გ. მსოფლიო ბაზრის მზარდი გაფართოების, რეგიონალური სავაჭრო და პოლიტიკური ბლოკების ფორმირების, კომპიუტერული და ტელეკომუნიკაციების განვითარების და ამ პროცესებში საქართველოს ინტეგრაციის ფონზე მაღალკვალიფიციური მეცნიერებისა და პრაქტიკოსი იურისტების მომზადება.

**მუხლი 4. ქაუ-ს სამართლის, სოციალური მეცნიერებების და დიპლომატიის** **სკოლის (ფაკულტეტის) ფუნქციები**

ქაუ-ს სამართლის, სოციალური მეცნიერებების და დიპლომატიის სკოლის (ფაკულტეტის) ფუნქციებია:

ა. სამართლის და სოციალური მეცნიერებების მიმართულებით აკადემიური საგანმანათლებლო პროგრამების მომზადება და განხორციელება;

ბ. სამეცნიერო-კვლევითი საქმიანობის განხორციელება;

გ. შესაბამისი აკადემიური ხარისხის მინიჭება არსებული საკანონმდებლო რეგულაციების შესაბამისად.

**მუხლი 5. სამართლის, სოციალური მეცნიერებების და დიპლომატიის**  **სკოლის (ფაკულტეტის) მართვის ძირითადი ორგანოები**

სკოლის (ფაკულტეტის) მართვის ძირითადი ორგანოები და მმართველი სუბიექტებია:

• სკოლის (ფაკულტეტის) საბჭო;

• დეკანი.

**მუხლი 6. სკოლის (ფაკულტეტის) საბჭო**

1. სკოლის (ფაკულტეტის) საბჭო არის სკოლის (ფაკულტეტის) უმაღლესი წარმომადგენლობითი ორგანო, რომელიც შედგება სკოლის (ფაკულტეტის) აკადემიური პერსონალისაგან;
2. სკოლის (ფაკულტეტის) საბჭო უფლებამოსილია, თუ მას ესწრება საბჭოს წევრთა სიითი შემადგენლობის ნახევარზე მეტი;
3. სკოლის (ფაკულტეტის) საბჭოზე გადაწყვეტილება მიიღება დამსწრეთა ხმების უბრალო უმრავლესობით;
4. სკოლის (ფაკულტეტის) საბჭოს უფლებამოსილება:

ა. დეკანის წარდგინებით ამტკიცებს საგანმანათლებლო პროგრამებს;

ბ. დეკანის წარდგინებით ამტკიცებს სკოლის (ფაკულტეტის) სტრუქტურას და დებულებას;

გ. ამტკიცებს სკოლის (ფაკულტეტის) ორგანიზაციული და სტრუქტურული ერთეულების დებულებებს;

დ. ქმნის სკოლის (ფაკულტეტის) მუდმივმოქმედ და დროებით კომისიებს;

ე. დეკანის წარდგინებით აყალიბებს სამეცნიერო-კვლევით ცენტრებს (ინსტიტუტებს);

ვ. პროფესორის წარდგინებით დასახული პრიორიტეტების მიხედვით ამტკიცებს სადისერტაციო თემებს;

ზ. განიხილავს სხვადასხვა სასწავლო და სამეცნიერო ხასიათის პროექტებს;

თ. ახორციელებს ‘უმაღლესი განათლების შესახებ’ საქართველოს კანონით, საქართველოს კანონმდებლობით, უნივერსიტეტის დებულებით მისთვის მინიჭებულ სხვა უფლებამოსილებას.

**მუხლი 7. სამართლის, სოციალური მეცნიერებების და დიპლომატიის სკოლის (ფაკულტეტის) დეკანი**

1. სამართლის, სოციალური მეცნიერებების და დიპლომატიის სკოლას (ფაკულტეტს) ხელმძღვანელობს დეკანი;
2. სკოლის (ფაკულტეტის) დეკანს თანამდებობაზე ამტკიცებს პარტნიორთა კრება უნივერსიტეტის პრეზიდენტის წარდგინებით;
3. სკოლის დეკანი შეიძლება იყოს სკოლის (ფაკულტეტის) პროფესორი;
4. სკოლის (ფაკულტეტის) დეკანის უფლებამოსილება:

ა. უზრუნველყოფს სკოლაში (ფაკულტეტზე) სასწავლო პროცესისა და სამეცნიერო-კვლევითი მუშაობის ეფექტურად მიმდინარეობას;

ბ. თავმჯდომარეობს სკოლის (ფაკულტეტის) საბჭოს;

გ. აკადემიური საბჭოს რეკომენდაციით შეიმუშავებს სკოლის განვითარების გეგმას და დასამტკიცებლად წარუდგენს პრეზიდენტს;

დ. ქმნის სკოლის (ფაკლულტეტის) დროებით კომისიას აკადემიური საგანმანათლებლო პროგრამის შემუშავებასთან დაკავშირებით და ნიშნავს პროგრამის ხელმძღვანელს;

ე. ქმნის სკოლის (ფაკლულტეტის) დროებით კომისიას დოქტორანტურასა და მაგისტრატურაში სტუდენტთა ჩარიცხვასთან დაკავშირებით;

ვ. ქმნის საკვალიფიკაციო კომისიას, რომელიც მოქმედებს ძირითადი საგანამანთლებლო ერთეულის - სკოლის (ფაკულტეტის) დებულებითა და საქართველოს კანონმდებლობით დადგენილ ფარგლებში;

ზ. სკოლის (ფაკულტეტის) საბჭოს დასამტკიცებლად წარუდგენს აკადემიურ საგანმანათლებლო პროგრამებს;

თ. ხარისხის უზრუნველყოფის სამსახურთან ერთად ამტკიცებს აკადემიური პერსონალისა და მოწვეული სპეციალისტების (ლექტორების) მიერ წარდგენილ სასწავლო კურსის გეგმას - სილაბუსს;

ი. პრეზიდენტის წინაშე შუამდგომლობს სკოლაში (ფაკულტეტზე) აკადემიური თანამდებობის დაკავების გარეშე სასწავლო ან/და სამეცნიერო-კვლევით პროცესში მონაწილეობის ან/და მისი წარმართვის მიზნით შესაბამისი კვალიფიკაციის მქონე სპეციალისტის მოწვევას;

კ. განსაზღვრავს აკადემიური პერსონალისა და მოწვეული სპეციალისტების (ლექტორების) ანაზღაურების ოდენობას კანცლერთან შეთანხმებით და დასამტკიცებლად წარუდგენს პრეზიდენტს;

ლ. შეიმუშავებს ფაკულტეტის სტრუქტურას, დებულებას და წარუდგენს სკოლის (ფაკულტეტის) საბჭოს;

მ. უნივერსიტეტის პრეზიდენტს დასამტკიცებლად წარუდგენს იურიდიული კლინიკის დირექტორის კანდიდატურას;

ნ. ყოველწლიურად წარუდგენს სკოლის საქმიანობის ანგარიშს პარტნიორთა კრებას და პრეზიდენტს;

ო. წარმოადგენს სკოლას (ფაკულტეტს) მესამე პირებთან ურთიერთობაში;

პ. თავისი უფლებამოსილების ფარგლებში გამოსცემს ბრძანებას.

**მუხლი 8 . სამართლის, სოციალური მეცნიერებების და დიპლომატიის სკოლის (ფაკულტეტის) სტრუქტურა**

1. სამართლის, სოციალური მეცნიერებების და დიპლომატიისსკოლა (ფაკულტეტი) შედგება სასწავლო-სამეცნიერო, ადმინისტრაციული და დამხმარე ერთეულებისაგან;
2. სამართლის, სოციალური მეცნიერებების და დიპლომატიის სკოლის (ფაკულტეტი) სტრუქტურული ერთეულებია:
   * სადისერტაციო საბჭო;
   * სამეცნიერო-კვლევითი ცენტრები (ინსტიტუტები);
   * იურიდიული კლინიკის პროგრამა;
   * სამაგისტრო და სადოქტორო პროგრამა.

**მუხლი 9. სადისერტაციო საბჭო**

1. სადისერტაციო საბჭო არის სამართლის, სოციალური მეცნიერებების და დიპლომატიისსკოლის (ფაკულტეტის) სტრუქტურული ერთეული, რომელიც ძირითადად ახორციელებს სამართლის დოქტორის აკადემიური ხარისხის მინიჭებას;
2. სადისერტაციო საბჭოს სემადგენლობაში შედიან სამართლის, სოციალური მეცნიერებების და დიპლომატიისსკოლის (ფაკულტეტის) ყველა პროფესორი და ასოცირებული პროფესორი;
3. სადისერტაციო საბჭოს თავმჯდომარეს თავისი შემადგენლობიდან ირჩევს საბჭო;
4. სადისერტაციო საბჭოს თავმჯდომარე უძღვება სადისერტაციო საბჭოს სხდომებს და ახორციელებს სადისერტაციო საქმის წარმოებას;
5. სადისერტაციო საბჭო მოქმედებს სკოლის (ფაკულტეტის) საბჭოს მიერ დამტკიცებული სადისერტაციო საბჭოსა და დოქტორანტურის დებულების შესაბამისად.

**მუხლი 10. სამეცნიერო-კვლევითი ცენტრი (ინსტიტუტი)**

1. სამეცნიერო-კვლევითი ცენტრი (ინსტიტუტი) არის სკოლის (ფაკულტეტის) სტრუქტურული ერთეული, რომელიც იქმნება სკოლაში (ფაკულტეტზე) სამეცნიერო კვლევების წარმართვის მიზნით;
2. სამეცნიერო-კვლევითი ცენტრი (ინსტიტუტი) წარმოადგენს პროფესორთა გაერთიანებას;
3. სამეცნიერო-კლევითი ცენტრი (ინსტიტუტი) შეიმუშავებს სამეცნიერო კვლევით პროექტებს, ამზადებს სამეცნიერო კონფერენციებსა და სემინარებს, აწარმოებს გამოქვეყნებული სამეცნიერო სტატიების აღრიცხვას და თანამშრომლობს კომერციულ ორგანიზაციებთან ამ ორგანიზაციებში არსებული კონკრეტული ამოცანების მეცნიერული გადაწყვეტის მიზნით.

**მუხლი 11. იურიდიული კლინიკის პროგრამა**

1. იურიდიული კლინიკის პროგრამა, როგორც სასწავლო მეთოდი, არის სამართლის, სოციალური მეცნიერებების და დიპლომატიის სკოლის (ფაკულტეტის) შემადგენელი ნაწილი, რომელიც უზრუნველყოფს სასწავლო პროგრამით გათვალისწინებული კურსების ფარგლებში სტუდენტთა პრაქტიკული უნარ-ჩვევებისა და პროფესიული გამბედაობის გამომუშავებას;
2. იურიდიულ კლინიკის პროგრამას ხელმძღვანელობს დირექტორი, რომელსაც სკოლის (ფაკულტეტის) დეკანის წარდგინებით აკადემიურ პერსონალიდან (პროფესორი ან ასოცირებული პროფესორი) ნიშნავს პრეზიდენტი;
3. იურიდიული კლინიკის პროგრამა ხელს უწყობს უნივერსიტეტის მისიის განხორციელებას საზოგადოების სოციალურად დაუცველი ფენების უფასო სამართლებრივი მხარდაჭერის გზით.

**მუხლი 12. სამაგისტრო და სადოქტორო პროგრამა**

1. სამაგისტრო და სადოქტორო პროგრამა ხელს უწყობს სკოლის (ფაკულტეტის) ფარგლებში სამაგისტრო და სადოქტორო პროგრამის განხორციელებას;
2. სამაგისტრო და სადოქტორო პროგრამის ხელმძღვანელს სკოლის (ფაკულტეტის) დეკანის წარდგინებით ნიშნავს პრეზიდენტი;
3. სამაგისტრო და სადოქტორო პროგრამის ხელმძღვანელი შეიძლება იყოს სკოლის (ფაკულტეტის) პროფესორი;
4. სამაგისტრო და სადოქტორო პროგრამის ხელმძღვანელი უფლებამოსილია:

ა. შეიმუშაოს სამაგისტრო და სადოქტორო პროგრამები;

ბ. შეიმუშაოს სკოლის (ფაკულტეტის) სადისერტაციო საბჭოს და დოქტორანტურის დებულება და დასამტკიცებლად წარუდგინოს სკოლის (ფაკულტეტის) საბჭოს.

**მუხლი 13. სკოლის (ფაკულტეტის) პერსონალი**

1. სკოლაში (ფაკულტეტზე) არსებობს აკადემიური, ადმინისტრაციული და დამხმარე პერსონალი;
2. სკოლის აკადემიურ პერსონალს მიეკუთვნება:

ა. პროფესორი;

ბ. ასოცირებული პროფესორი;

გ. ასისტენტ-პროფესორი;

დ. ასისტენტი.

1. აკადემიური პერსონალის არჩევის წესი, მათი უფლებები და ვალდებულებები განისაზღვრება საქართველოს კანონმდებლობითა და უნივერსიტეტის დებულებით;
2. სკოლის (ფაკულტეტის) ადმინისტრაციულ თანამდებობებს მიეკუთვნება დეკანი და დეკანის მოადგილე;
3. დამხმარე პერსონალს მიეკუთვნებიან სწავლების მენეჯერები და სკოლის საქმიანობისათვის აუცილებელი სხვა პირები.

**მუხლი 14. სტუდენტი**

1. სკოლის (ფაკულტეტის) სტუდენტები აქტიურად მონაწილეობენ საგანმანათლებლო პროგრამების შემუშავების და მოდიფიცირების პროცესში;
2. სკოლის საბჭო უფლებამოსილია განიხილოს და დაამტკიცოს აკადემიური საგანმანათლებლო პროგრამა მხოლოდ სტუდენტური თვითმმართველობის წარმომადგენლების მონაწილეობით; ამ შემთხვევაში სტუდენტური თვითმმართველობა სკოლის (ფაკულტეტის) საბჭოს სხდომის მუშაობაში სათათბირო ხმის უფლებით მონაწილეობის მისაღებად გამოყოფს შესაბამისი სპეციალობის სტუდენტთა სამკაციან დელეგაციას.

**მუხლი 15. დასკვნითი დებულებები**

1. სკოლის (ფაკულტეტის) რეორგანიზაცია და ლიკვიდაცია ხდება უნივერსიტეტის წესდების შესაბამისად, კანონმდებლობით დადგენილი წესით;
2. დებულება ძალაშია სკოლის (ფაკულტეტის) საბჭოს მიერ მისი დამტკიცების მომენტიდან;
3. დებულება ძალას კარგავს სკოლის (ფაკულტეტის) საბჭოს მიერ ახალი დებულების დამტკიცების შემთხვევაში.